cyanic-selkie/wikianc huggingface dataset:
Byen Windermere
Historisk høyrte byen til Westmorland. Byen blei skipa rundt Windermere jernbanestasjon, som blei opna i 1847. Stasjonen ligg på West Coast Main Line, og har avgangar til Oxenholme og til Manchester lufthamn. Windermere Hotel blei bygd i 1849.
Marie Kviberg
Karriere
Margit Bruun hevda i 1929 at Kviberg arbeidde som lærar ved Hauges Minde. Dette var misjonsskulen, gymnaset og mellomskulen til indremisjonen på Olaf Ryes plass på Grünerløkka, og det var ein av dei høgre skulane i Kristiania der målsaka stod sterkast. Styraren, Christen Larsen Dahler, var ein av initiativtakarane til Bondeungdomslaget.
NM i skiskyting 1991
10 km
Dato: 12. januar 1991
Vestre Moland kyrkje
Kyrkja vart oppført som langkyrkje i stein på siste halvdel av 1100-talet og utvida til krosskyrkje med nye delar av tre i 1797–98.
Eigil Knutsen
Knutsen er utdanna i økonomi ved Universitetet i Bergen. I studetida engasjerte han seg i AUF og deltok i 2011 på fylkinga sin sommarleir på Utøya. Under terroråtaket vart han berga av friviljuge som kom til øya med båt. 2015-17 arbeidde han som rådgjevar for byrådsleiaren i Bergen. Hausten 2017 vart han vald til stortingsrepresentant for Arbeidapartiet, medlem i Finanskomiteen.
Magnetohydrodynamikk
Det grunnleggjande konseptet i MHD er at magnetfelt kan indusere straumar i ei leiande væske i rørsle, som igjen skapar krefter i væska som så endrar sjølve magnetfeltet. Likningssettet som skildrar MHD er i kombinasjon med Navier-Stokes-likningane i væskedynamikk og Maxwell-likningane i elektromagnetisme. Desse differensiallikningane må løysast samstundes, anten analytisk eller numerisk.
Doireann Ní Bhriain
Doireann Ní Bhriain er ein irsk journalist og programleiar. Ho var programleiar for Eurovision Song Contest 1981.
Hypping
Ein kan også hyppa purre. Det gjer at ein får ein større plantedel som er kvit, mørare og mildare på smak.
Nils Nilsen Enge
Enge døydde i Drammen i 1886.
Hans Christian Jahnsen
Jahnsen var medlem av heradsstyret i Tjølling i mange år, ei tid som ordførar. Han var forlikskommissær frå 1874 og valmann seks gonger. Perioden 1880-82 var han 2. representant frå Jarlsberg og Larviks amt på Stortinget og 1882 på omframstortinget. På tinget var medlem av justiskomiteen.
Jahnsen døydde på garden sin i Tjølling i 1901.
Gulnara Galkina
Aktiv
Gulnara Samitova deltok under friidretts-VM 2003 i Paris, der ho vart nummer sju på 5000 meter. I 2004 kom ho på sjetteplassen på same distansen under Sommar-OL i Aten. Tidlegare same året sette ho ny verdsrekord på 3000 meter hinder med tida 9.01,59.
Hjelmeland Idrettslag
Aktivitet
I 2005 fekk IL Hjelm overta sjettedivisjonsplassen til Årdal IL sitt A-lag i fotball, og før den tid spelte IL Hjelm sine seniorfotballspelarar på Årdal IL. Tilsvarande samarbeid mellom laga har det vore fleire gonger opp gjennom åra, men det var først frå 2006 at Fister IL og IL Hjelm slo seg saman til eit felles idrettslag.
Conwyelva
Sideelver til Conwy
Dette er ei liste over sideelvar med namn som renn ut i Conwy (og deira sideelver) frå kjelda til munningen:
Samiske område i Noreg
Det samiske språkområdet
Dei som bruker samisk språk i kontakt med eit offentleg organ i forvaltingsområdet, har i mange tilfelle krav på å få svar på samisk.
Den norske kyrkja skal i forvaltingsområdet gje individuelle kyrkjelege tenester på samisk.
Hjelmelandshallen
Hjelmelandshallen er ein idrettshall i Hjelmeland i Ryfylke. Hallen vart ferdigstilt opna i år 2000.
Åstveit
Jordbruksaktiviteten i Åstveit avtok frå 1930-talet av. Mykje av innmarka på hovudbruket vart golfbane for Bergen golfklubb i 1937. Denne banen er framleis i bruk.
Kjelder
Frode Fyllingsnes, Åsane - i fortid og nåtid (Bodoni forlag, 2007), s. 84-98
Indrefjord
Indrefjord eller Bell Bay er ei bukt som ligg mellom Mount Saint Michael og the Kringla langs kysten av Kemp Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og kalla Indrefjord. Ho fekk nytt namn av Australian Antarctic Names and Medals Committee etter sersjant S. Bell i RAAF, radiomontør ved Mawson Station i 1959.
Samiske område i Noreg
Segner og skriftlege kjelder
I Hurdal i Akershus fins det segner om finnar, som i dette området helst blir assosiert med finske innvandrarar frå omlag 1600. I Hurdal inneheld segnene minne om at finnane budde i gammer, derfor handlar det nok her mest truleg om samar frå eldre tid.
Arkeologiske funn og lause gjenstandar
I eit gravfelt i Vuludalen i Sør-Fron finn vi ei av dei eldste daterte fangstmarkgravene, frå 900 f.Kr. Ei gravrøys på fjellet Krøkla aust for Kvam i Gudbrandsdalen er datert til høgmellomalder. Den sene dateringa og funn av never gjorde at arkeologen Arne Skjølsvold i 1980 tolka denne fangstmarkgrava som ei muleg samisk grav med neversvøp. Desse særeigne gravfunna gir eit konkret grunnlag for å hevda at sørsamane i lang tid har budd over store delar av Søraust-Noreg.
Funna av samiske buplassar ved Aursjøen mellom Lesja i Oppland og Nesset i Møre og Romsdal i 2006, er tidfesta til år 700-900 (sjå avsnittet om segner).
Dayr Hafir
Dayr Hafir (arabisk دير حافر, Dayr Ḥāfir) er ein by i Syria i Aleppo guvernement, 50 kilometer aust for Aleppo ved motorvegen mellom Aleppo og Raqqah, 15 kilometer nord for Sabkhat al-Jabbul. Han er regionssenter i Dayr Hafir-distriktet. I folketeljinga 2004 hadde byen Dayr Hafir eit folketal på 18 948. Det er gjort fleire arkeologiske funn i byen som er datert heilt attende til 8000-talet fvt.
Posjekhonje
Byen vart grunnlagd som landsbyen Pertoma (russisk: Пертома) på 1600-talet. I 1777 fekk han byrettar og nytt namn, Posjekhonje. I 1918 vart namnet på byen endra til Posjekhonje-Volodarsk (russisk: Пошехо́нье-Волода́рск), etter sovjetpolitikaren V. Volodarskij. Byen bar det namnet til 1992, då han fekk tilbake det gamle namnet Posjekhonje.
Planlegging
Plantypar
I Noreg skal staten kvart fjerde år utarbeide Nasjonale forventningar til regional og kommunal planlegging, og kan bruke statlege planretningslinjer (SPR), statlege planføresegner (bestemmelsar - SPB) og statlege arealplan. Fylka skal utarbeide og vedta regional planstrategi og regional plan (eventuelt delplan), og kan vedta regional planføresegn. Fleire land i Europa har Regionale utviklingsplanar eller -program. Dei norske kommunale plantypane er kommunal planstrategi, kommuneplan, eventuelt kommunedelplan og reguleringspla n, som kan vere områderegulering eller detaljregullering. To eller fleire kommunar kan samarbeide om planar for område eller spørsmål som går på tvers av kommunegrenser, og fylke, stat og kommunar kan samarbeide om løysing av felles oppgåver.
Svensk raudt og kvitt fe
Historie og utbreiing
Svensk raudt og kvitt fe er utvikla med utgangspunkt i gamle svenske herregardsrasar kryssa med engelske mjølkerasar og skotsk ayrshirefe. Alsforeninga for Röd svensk Boskap blei oppretta i 1892 og den svenske ayshireforeningen i 1899. Dei to rasane blei slått saman i 1928 til Svensk röd och vit boskap (SRB). I 2007 var det regisrert 166 995 kyr av SRB i Sverige.
Historisk tidsskrift
Historisk tidsskrift publiserer fagfellevurderte artiklar, debatt- og kommentarbidrag og bokmeldingar av historiefaglege bøker. Målgruppa er forskarar, studentar og historielærarar. Historisk tidsskrift vert gjeve ut av Den norske historiske forening (HIFO) i samarbeid med Universitetsforlaget.
Kvarsnesvika
Kvarsnesvika er ei lita bukt ved sørvestsida av Kvarsnes, sør i Edward VIII Bay. Ho vart kartlagd av norske kartografar frå flyfoto teken av Lars Christensen-ekspedisjonen, 1936–37.
Rasm Harmil al-Imam
Økonomi
Hovudnæringa i byen er basert på jordbruk, handel og tenester.
Hjelmeland bygdemuseum
Historikk
Hjelmeland bygdemuseum vart oppretta i 1975. Det lokale museumslaget Makkamjølsklubben stod for mykje innsamling, konservering og katalogføring av materiale. Etter ein avtale i 2006 blei gjenstandssamlinga i Hjelmeland bygdemuseum overført til Ryfylkemuseet.
Party av Iggy Pop
Då Arista høyrte albumet henta dei inn tidlegare Monkee-produsent Tommy Boyce for å mikse «Bang Bang» på ny. Songen vart gjeven ut som singel og nådde 35. plass på klubb-lista til Billboard og vart seinare spelt inn av David Bowie. I følgje sjølvbiografien til Iggy Pop, I Need More, skreiv han «Bang Bang» fordi Arista Records ønskte ein singel og han lovde dei eit kommersielt album. Han ønskte seg opphavleg Phil Spector eller Mike Chapman til å produsere songen. Iggy hevda han fekk ideen til songen frå å lese All the Right Stuff på ein lokal bokhandel.
Skjera bagera
Melodi Grand Prix Junior 2013
Maud og Kornelia deltok med «Skjera bagera», framført på norsk, i finalen i Melodi Grand Prix Junior 2013, men gjekk ikkje vidare til superfinalen. Det er ikkje kjend kva for plass bidraget fekk, og det fekk heller ikkje representere Noreg i Melodi Grand Prix Junior Nordic 2013, av di tevlinga ikkje vart arrangert, eller Junior Eurovision Song Contest 2013, av di NRK ikkje ynskjer at Noreg skal delta.
Kodovjat
Kodovjat er ein tidlegare landkommune i regionen Elbasan i Albania. Etter ei admininistrasjonsreform i 2014 inngår han som ei kommunaleining i kommunen Gramsh.
Helge Brendryen
Helge Brendryen er ein norsk, tidlegare skihoppar. Under Ski-VM 1993 i Falun tok Brendryen gull med det norske laget i lagkonkurransen. Dei andre på laget var Bjørn Myrbakken, Øyvind Berg og Espen Bredesen. Han kom på femteplassen i storbakken. OL-sesongen 1994 hamna han langt nede på resultatlistene. 1995-sesongen vart ikkje mykje betre, men han overraska og vann sølvmedaljen under noregsmeisterskapen i Holmenkollen. Men han var langt bak den suverene vinnaren, Lasse Ottesen.
Kushovë
Kushovë er ein tidlegare landkommune i regionen Elbasan i Albania. Etter ei admininistrasjonsreform i 2014 inngår han som ei kommunaleining i kommunen Gramsh.
Klenodiebind
Klenodiebind er rikt utsmykka bokbind med trepermar frå tidleg mellomalder.
Ski-NM 1969
Noregsmeisterskapen på ski 1969 i nordiske greiner var tidfesta til perioden 13. til 23. februar 1969, men grunna sterk kulde vart femmila utsett til skjærtorsdag 3. april, då det derimot var mildt vårver slik at løpet vart eit slit for deltakarane.
30 km
<br style="clear:both;" />
5 km
Dato: 15. februar 1969
10 km
<br style="clear:both;" />
Storbakke
Dato: 23. februar 1969
Stad: Odnesbakken, Fluberg
Not Alone
Not Alone (engelsk for Ikkje aleine) er ein song av Aram MP3 som kom ut 14. mars 2014. Songen er skriven av Garik Papoyan og Aram Sargsyan.
Andreas Peter Bernstorff
Andreas Peter Bernstorff var ein dansk greve og statsmann, fødd i Hannover, brorson til Johan Hartvig Ernst Bernstorff. Utanriksminister Bernstorff var ein av dei fremste statsmennene i Danmark-Noreg.
Liv og gjerning
Frå 1759 hadde Bernstoff stilling ved Tyske Kancelli i København. Jamsides vart han i 1760 deputert i det vestindisk-guineiske Rente og Generaltoldkammer. Sidan var han også deputert i General-Landøkonomi- og Kommercekollegiet, i 1766 dessutan deputert i Rentekammeret. I tillegg vart han i 1767 medlem av Overskattedirektionen, eit slags finansdepartement. Bernstorff vart utnemnd til greive i 1767 og geheimeråd i 1769. Samtidig med at onkelen vart styrta i 1770, vart også han avsett.
NM i skiskyting 1992
3 x 7,5 km stafett
Dato: 12. januar 1992
Koyaanisqatsi
Synopsis
Det første biletet i filmen er av eit piktogram eller bergkunst. Seksjonen viser fleire høge mumieliknande figurar ståande i nærleiken av ein høgare figur som er pryda med ei krone. Det neste biletet er eit nærbilde av store stikkflammer ut frå ein rakett under oppskytning.
Tislavoll
Historie
Tislevoll har vore i privateige så langt attende som kjeldene går. Den første brukaren som er nemnd på garden var Halvard pa Tislewol i 1519.
Rakefisk
Ein kan laga rakafisk av fiskeslag som aure, sik, røye, laks og harr og nokre saltvasslag, som abbor og sild. Fisken blir sløya under reinslege tilhøve og tilsett 6–8 % salt og eventuelt litt sukker. Han mognar i nokre månader utan oksygen og ved låg temperatur (5–8 °C). Fisken blir typisk lagt tett med buken opp under press i krukke, butt eller bytte. Prosessen blir påverka av enzym og mjølkesyrebakteriar som finst naturleg i fisken.
Indoktrinering
På lignende måte som ordet propaganda (som tyder utbredning, spredning, reklame), har ordet på 1900-tallet gått frå å ha ein nøytral funksjon til å verta et skjellsord. Med indoktrinering siktast det dermed vanlegvis til ei meir subtil, mindre openbar form av påverknad, medan propaganda oftare assosierast med overtydelige bodskap.
Fylkesveg 7044
Fylkesveg 7044 går mellom Tyldum og Mevassvik i Høylandet kommune. Vegen er 5,5 km lang.
Royal Canadian Mounted Police
Historie
I 1928 byrja RCMP å utføra politiplikter utover føderal rettsmynde etter kontrakt med forskjellige provinsar og kommunar. Ifølgje den kanadiske grunnloven er handhevinga av loven eit provinsialt ansvar. Men fleirtalet av provinsane vedtok at dei kunne vareta dette ansvaret mest effektivt gjennom tenester frå det ridande politiet. I dag yter RCMP stadig desse tenestene. RCMP har det å sørga for ro og orden som hovudansvar, men styrken har òg bidratt sterkt til Canada si deltaking i krig. Medlemmer av RCMP tenestegjorde i boarkrigen og under 1. og 2. verdskrigen. I 1921 fekk etaten status som dragonregiment, noko som gjev han rett til å bera slagutmerkingar for tenesta si i krig.
Dagens RCMP/GRC
I dag er RCMP ein særs erfaren politistyrke med avansert teknologi. RCMP blir leia av ein politidirektør som er underlagt dei føderale styresmaktene gjennom riksadvokaten. Politidirektøren er òg underlagt statsadvokatane til provinsstyresmaktene i dei provinsane der RCMP utfører polititenester. Styrken har meir enn 16 000 politifolk og kring 5000 sivile tilsette. Han driv laboratorium der ein søker å løysa lovbrot over heile landet, eit datastyrt informasjonssenter for politisaker, den kanadiske politihøgskulen i Ottawa og eit utdanningssenter i Regina. Politihøgskulen tilbyr avanserte kurs til såvel medlemmer i styrken og til medlemmer av andre politistyrkar i Canada og frå verda elles.
ISelect
Bowie unngjekk dei vanlege hittane hans og valde i staden stort sett favorittspora hans frå albuma, og hadde berre med tre singlar («Life on Mars?», «Loving the Alien» og «Time Will Crawl»). I tillegg var versjonen av «Time Will Crawl» på albumet ein remiks av lydteknikaren Mario J. McNulty, med fleire nyinnspelte partar i eit forsøk på å forbetre songen som hadde vore på Never Let Me Down, eit album Bowie var misnøgd med.
Sake
Sake er ein japansk alkoholdrikk laga av polert ris. Sake er som regel ei klar væske, men det finst variantar som er kvitfarga. Han blir gjerne rekna som ein japansk nasjonaldrikk.
Johan Samuelsen
Samuelsen representerte valkrinsen Kalfaret på stortinget 1913-15 og krinsen Nygaard i bolken 1916-18, i begge høva vald inn for Arbeidarpartiet. Ved splittinga av Arbeidarpartiet i 1921 braut han ut og vart med i det nye sosialdemokratiske arbeidarpartiet. Han var fyrstekandidat til Stortinget for sosialdemokratane i Bergen både i 1921 og 1924, men fekk begge gongane for få røyster til å verte vald. Derimot vart han stortingsrepresentant att då dei to partia gjekk saman i 1927. Gjennom stadige attval hadde han sete på Stortinget frå 1928 til han døydde i 1943.
Sofonisba Anguissola
Liv og gjerning
Anguissola reiste til Roma og møtte Michelangelo, som omgåande såg talentet hennar. Vidare for ho til Milano, der ho måla hertugen av Alba. I 1559 reiste ho til Madrid og det spanske kongehoffet, då ho hadde fått i oppdrag å måle den spanske kongen og familien hans. Samstundes skulle ho vere hoffdame for den pur unge spanske dronninga, Elizabeth of Valois, som var ein ivrig amatørmålar. Seinare vart Anguissola offisiell hoffmålar i Spania. Ho tilpassa då stilen sin til dei meir formelle krava for offisielle, spanske hoffportrett.
I kontrakten hennar lova hoffet å skaffe henne ein standsmessig mann. Etter dronninga var død, hjelpte kongen til med å arrangere giftarmål med ein adelsmann, og Anguissola flytta til Palermo med sin sicilianske ektemann. Etter han var død, reiste ho tilbake til Spania. På reisa møtte ho Orazio Lomellini, gifta seg med han og slo seg ned i Genova. Ho dreiv der vidare verksemda som leiande portrettmålar.
Thomas Lobben
Lobben deltok i nokre få verdscuprenn, beste plasseringa var ein 33. plass på Lillehammer i 2006.
Askeladden - I Dovregubbens hall
Verdiar
Samstundes som Per, Pål og Espen prøver å redde prinsessa og skaffe tilbake garden som brann ned, så er det også ein annan karakter som prøver på det same, nemleg prins Fredrik. Det vert sagt at prins Fredrik er ein modig prins som har drepe ein bjørn berre med hendene, dette viser seg seinare til å ikkje vere sant. Prins Fredrik er ein pysete prins som trur han er betre enn alle andre og det einaste målet hans er pengar og å herske, og han bryr seg ikkje om kva som skjer med prinsessa etter at han har redda ho.
Jeangu Macrooy
Jeangu Macrooy er ein surinamsk-nederlandsk songar og låtskrivar innan moderne soul. Han har budd i Nederland sidan 2014 og har hovudpublikummet sitt i Nederland, Surinam og etter kvart òg i Belgia, Frankrike og Tyskland. Macrooy skulle ha representert Nederland på heimebane i Eurovision Song Contest 2020 i Rotterdam med songen «Grow», men tevlinga vart avlyst for å hindra spreiinga av koronaviruset. I staden vart Macrooy representant for Nederland i Eurovision Song Contest 2021 med låten «Birth of a New Age».
DS «Hestmanden»
Vesteraalens Dampskibsselskab
Krigsåra, med minimalt vedlikehald, hadde sett sine spor. I 1946 blei «Hestmanden» modernisert og ombygd ved Akers mekaniske verksted. Sidan gjekk det for det meste i kystgodsruta, fram til 1955.
Veteranskip
I 1979 vart fartøyet kjøpt av Norsk Veteranskibsklub og slept til Trondheim i 1982. Ein byrja med restaureringsarbeid i 1983 og fram til 1987 vart det gjennomført et såkalla "møllpose-prosjekt" for å sikre båten og stogge forfallet. Hestmanden vart sandblåst og måla utvendig og delvis innvendig, det vart bygd tett tak over hele båten. Konservering i maskinrom og innreiing vart påbegynt. Mangel på midlar gjorde at arbeidet i Trondheim ikke kom lengre enn til å avgrense ytterlegare forfall. I 1992 blei DS «Hestmanden» slept til Bredalsholmen Dokk og Fartøyvernsenter i Kristiansand. I høve 50-års jubileet for frigjeringa i 1995 løyvde Stortinget fem millionar kroner til restaureringa av fartøyet, under føresetnad av at skipet skulle vere eit seglande krigsminnesmerke over krigsseglarane. I 1996 blei DS «Hestmanden» erklært verneverdig av riksantikvaren, og 26. april same året vart hun overtatt av Stiftelsen Hestmanden. Målsettinga var å restaurere skipet til 1947-stand etter antikvariske retningslinjer, og å tilretteleggje for besøkande.
Frederik Stang
Liv og gjerning
I 1861 vart han fyrsteminister, det vil seie formann i den norske regjeringa. Hans tid som politisk leier var delvis prega av stor usemje internt i Stortinget og mellom Noreg og den svenske regjeringa.
Ideologi
Det tredje element handla om politisk leiarskap. Stang tala her for det som har vorte kalla "demokratisk elitisme". Regjeringa var i for stor grad ein passiv administrator, og kunne lite drive staten framover, meinte han. Botemiddelet var for Stang ein sterkare elite, folk med "høyere innsikt i samfunnsforholdene", men temma av den offentlege meiningsdanninga.
Det var med bakgrunn i denne ideologien at Stangs ministerium dreiv moderniseringa av Noreg framover.
Mikhail Leonidovitsj Gromov
Mikhail Leonidovitsj Gromov (russisk Михаил Леонидович Громов), òg kjent som Mikhael Gromov, Michael Gromov eller Misha Gromov, er ein fransk-russisk matematikar kjent for viktige bidrag innan ei rekkje område innan matematikken. Han er ein geometer, det vil seie at spesialiteten hans ligg innan geometri.
Wootton Bassett
Royal Wootton Bassett er ein marknadsby i grevskapet Wiltshire i England. Han har kring 11 000 innbyggjarar. Han ligg 10 km sørvest for Swindon.
Tutajev
Mesteparten av folkesetnaden bur på høgresida av elva (det tidlegare Romanov). Områda i byen som ligg nærast høgrebreidda til Volga har mange gamle trehus og historiske bygningar (inkludert den slåande Gjenoppstandelseskatedralen), men lengre unna elva er det bustadblokker frå sovjettida som dominerer. Det er ingen bru over Volga i Tutajev, så folk må bruke ferje eller reise nord til Rybinsk eller sør til Jaroslavl for å krysse elva.
Zombie Birdhouse
Mottaking
I ei seinare melding skreiv Mark Deming for AllMusic «dessverre var ikkje Iggy sjølv situasjonen vaksen her. Tekstane han er ofte ei bisarr blanding av fri assosiasjon utan klårt fokus, og ein føler at Stein hadde for stor respekt for Iggy til å tørre å sei i frå når Iggy song surt. Til sjuande og sist er albumet mislukka, men det er likevel eit av dei mest interessante og ambisiøse fiaskoane i karrieren til Iggy».
Ski (fleirtyding)
Ski kan visa til:
Søren Laache
Åra 1833-86 var Laache reservelækjar ved Rikshospitalet, sidan 1887 overlækjar for avdeling B og med ansvar for undervisning. Til doktorgraden i medisin la han i 1890 fram ei avhandling om lungesekken. Han var 1891-95 dosent i patologi ved Universitetet i Oslo og frå 1896 professor i indremedisin same staden, ein posisjon han hadde til 1924. Frå 1898 hadde han òg stilling som overlækjar ved medisinsk avdeling A på Rikshospitalet.
Kopp
Andre tydingar av ordet kopp
Det lågtyske ordet kop, 'hovud', har gjeve omgrepet koppskatt og etterstavinga -kopp som kan brukast om ein person (som masekopp, rotekopp eller rørekopp).
Magnetotermisk effekt
Kjelder
magnetotermisk effekt. I Store norske leksikon. Henta frå: http://snl.no/magnetotermisk_effekt
Aricakolibri
Utbreiing og habitat
Aricakolibrien er per 2022 berre kjend frå Lluta-, Azapa- og Vitor-dalane i Arica og Parinacota-regionen i nordlege Chile. Det er ei historisk registrering lengre sør i Antofagasta-provinsen. Det er også udokumenterte observasjonar i Peru i Tacna-regionen og kanskje Moquegua-regionen.
Genus i matematikk
Genus er i topologi ein eigenskap ved ei lukka flate i rommet, enkelt forklart som mengda «hol» i flata. Genusen til ei flate definerer den største mengda snitt som flata toler utan å delast i to fråskilde delar. Ei kule har til dømes genus 0, som vil sei at eitt enkelt snitt vil dele kula i to. Ein torus (smultringfroma flate) har genus 1. På norsk nyttar ein òg uttrykket slekt om denne eigenskapen.
UEFA-cupfinalen i fotball 2007
Kampen
Dommaren heitte Massimo Busacca og var frå Sveits.
Kurt Schwitters
Liv og gjerning
Schwitters heldt fram å skape verk i ein hovudsakleg ekspresjonistisk stil til året 1919. Hans fyrste abstrakte collage, særleg påverka av Arp, skapte han i slutten av 1918. Collageteknikken sin gav han namnet Merz, etter ein bit frå teksten Commerz Und Privatbank i collaget Das Merzbild frå vinteren 1918-19. Mange år seinare, i 1937, vart Das Merzbild synt fram som eit sentralt bilete i utstillinga Entartete Kunst ('degenerert kunst'). Biletet var utstilt under frasen 'Nehmen Sie Dada Ernst', før nazistane kort tid etterpå øydela måleriet.
Fylkesveg 7058
Fylkesveg 7058 går mellom Skogmo og Skogmohøgda i Overhalla kommune. Vegen er 802 meter lang.
Kirkbreen
Kirkbreen er ein sidebre som flyt søraust langs sørsida av Fischer Ridge og ut i Ironsidebreen i Admiralty Mountains i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Edward Kirk i US Navy, som var kommisær ved McMurdo-basen i 1967.
Rostov
Historisk arkitektur
Jakovlevskijklosteret, som ligg til venstre for kreml i utkanten av byen, vert halde i ære som eit minne til Dmitrij av Rostov. Dei fleste av bygningane i klosteret vart bygd på slutten av 1700-talet og tidleg på 1800-talet i ein vakker nyklassisistisk stil. Det finst òg to 1600-talskyrkjer.
Alberte-trilogien
Alberte og friheten
Skildringane av Paris var òg sjølvopplevde av forfattaren, som studerte i Frankrike i ei årrekkje.
Bare Alberte
Trilogien vart filmatisert av Fjernsynsteatret i 1972 i miniserien Alberte der Monna Tandberg spela hovudrolla.
Carl Skottsberg
Liv og virke
Han blei vald inn som medlem av Vetenskapsakademien i 1931.
Lars Svendsen
Svendsen var son til ein kjøpmann. Sjølv byrja han på sjøen, tok styrmannseksamen og førte eige skip. Enno i ung alder slutta han sjølivet, då han og broren Svend Svendsen etablerte firmaet L. & S. Svendsen. Firmaet dreiv ei omfattande verksemd med både utreiing av eigne båtar, sildesalting, og sal av både kolonial-, jarn- og glasvarer. På Finnmarks-kysten hadde det trankokeri.
Morten Næss
Morten Næss er ein norsk tidlegare friidrettsutøvar frå Lia i Grimstad. Åra 1990-93 vart han noregsmeister i lengdehopp, i 1990-91 også norsk meister i tresteghopp.
Khvansar fylke
Khvansar fylke (persisk شهرستان خوانسار) er eit fylke i Isfahan-provinsen i Iran. Det administrative senteret i fylket er Khvansar. I folketeljinga i 2011 var innbyggjartalet i fylket 32 423. Fylket har eitt distrikt: Sentral-distriktet. Fylket har éin by: Khvansar.
Torgeir Anderssen-Rysst
Torgeir Anderssen-Rysst var ein norsk embetsmann og politikar frå Ålesund. Han var stortingsreprsentant for Venstre i 20 år, og Noregs forsvarsminister i Johan Ludwig Mowinckel si andre regjering 1928–31.
Johann Rist
Liv
Rist var fødd i Hamburg som son av ein luthersk prest. Han gjekk på skole på Johanneum i Hamburg og gymnaset Illustre i Bremen før han studerte teologi ved universitetet i Rinteln. Der blei han påverka av Josua Stegman og byrja å interessera seg for salmedikting. Då han drog frå Rinteln blei han lærar for sønene til ein kjøpmann i Hamburg og følgde dei til Universität Rostock, der han sjølv også studerte hebraisk, matematikk og medisin. I løpet av tida i Rostock tømte nesten trettiårskrigen universitetet for studentar, og Rist var sjuk i fleire veker med pest.
Brilleand
Utbreiing
Populasjonen er estimert til totalt 250 000 til 1,3 millionar individ (2006) og er minkande.
Al Milah-distriktet
Al Milah-distriktet er eit distrikt i Lahij guvernement i Jemen. I 2003 hadde distriktet eit folketal på 27 636 innbyggjarar.
Blue Eyes Crying in the Rain
Salssuksess og ettermæle
I 2004 sette Rolling Stone «Blue Eyes Crying in the Rain» på 302. plassen på lista si over dei 500 beste songane gjennom tidene. I 2010 vart han flytta ned til 309. plassen.
Ballater
Balmoral Castle ligg ca 14 kilometer vest for Ballater. Herregarden Birkhall ligg òg like ved byen.
Sølvi Sogner
Sogner fann ut at utvandringsbølgja frå Noreg til USA tidleg på 1900-talet langt frå var første store utvandrarbølge frå Noreg. På 1600-talet var det ei tilsvarande særs stor utvandrerbølge, spesielt frå Sørvestlandet, til Nederland.
Klinga
Klinga er ein tidlegare kommune i Nord-Trøndelag, oppretta i 1891 då han vart skilt ut frå Vemundvik. I 1964 vart Klinga, saman med Vemundvik, delen av Otterøy nord for Namsenfjorden og delen av Otterøy som høyrde til Fosnes lagt til Namsos kommune.
Sunnmørsjekta «Anna Olava»
«Anna Olava» er ein rekonstruksjon av ei sunnmørsjekt. Dette er ei jektetype ein fann langs kysten frå 1200-1800-talet og som vart nytta til frakt av varer. Rekonstruksjonar av Sunnmørsjekta fans ikkje før «Anna Olava» vart bygd.
Motstandstermometer
Motstandstermometer er eit instrument for måling av temperatur, basert på at resistansen (den elektriske motstanden) i ein metalltråd endrar seg med temperaturen. For nøyaktig temperaturmåling blir det brukt motstandselement av platina eller legeringar, t.d. platina-rhodium. Ved låge temperaturar blir det brukt bly eller germanium. Ein oppnår stor kjenslevarleik med motstandstermometer av halvleiarmateriale med stor negativ temperaturkoeffisient (termistorar).
NM i turn 1985 for kvinner
Noregsmeisterskapen i turn 1985 for kvinner vart arrangert i Gyllenborghallen i Tromsø helga 19.–20. oktober. Deltakarane tevla i åttekamp i øvingane bom, frittståande, hopp og skranke.
Minus
Minus vert i matematikken dels brukt om teiknet som syner til subktrasjon og dels som forteiknet i negative tal.
Al Mina-distriktet
Al Mina-distriktet er eit distrikt i Al Hudaydah guvernement i Jemen. I 2003 hadde distriktet eit folketal på 91 843 innbyggjarar.
Jane Relf
Diskografi
Med Stairway
Kamenka i Penza oblast
Kamenka vart grunnlagd på 1700-talet og fekk bystatus i 1951.
Antofagasta-provinsen
Antofagasta-provinsen (spansk: Provincia de Antofagasta) er ein av tre provinsar i den nordlege chilenske regionen Antofagasta. Hovudstaden er hamnebyen Antofagasta. Som ein del av Atacama-ørkenen, grensar han til El Loa- og Tocopilla-provinsane i nord, Stillehavet i vest, Atacama-regionen i sør og mot Argentina i aust.
Troutbeck Tongue
Troutbeck Tongue er ein ås i Lake District i England. Han ligg fem kilometer aust-nordaust for Ambleside. Åsen er ein av 214 toppar lista opp i Alfred Wainwright sin Pictorial Guides to the Lakeland Fells, noko som gjer han til eit populært mål for fotturistar som vil nå toppen av alle «wainwrightane». Den middelsstore høgda og nærleiken til vegen gjer han til ein overkommeleg halvdagstur å klatra på når dei høgare åsane er dekte av skyer.
Skiskyting under Vinter-OL 2014
15 km
Dato: 14. februar 2014
12,5 km fellesstart
Dato: 17. februar 2014
Had a Dream (For the Heart)
The Judds spelte inn songen og gav han ut som debutsingelen sin i desember 1983, frå albumet Wynonna & Naomi. Songen nådde 17. plassen på same liste.
Ninive guvernement
Området er etnisk, religiøst og kulturelt mangfaldig og har vore utsett for åtak frå terroristorganisasjonen Den islamske staten, som erobra Mosul 10. juni 2014, og øydela mange religiøse stader og historiske ruinar og monument. Ein massiv offensiv for å ta attende byen vart sett i gang i oktober 2016.
Vemundvik
Vemundvik er ein tidlegare kommune i Nord-Trøndelag fylke, oppretta i 1891 då kommunen Sævik vart delt i to; Vemundvik og Klinga. I 1963 vart Vemundvik, saman med Klinga, delen av Otterøy nord for Namsenfjorden og delen av Otterøy som høyrde til Fosnes, lagt til Namsos kommune.
Fylkesveg 7064
Før Trøndelag fylke vart oppretta 1. januar 2018 var vegen kjennetegna som Fylkesveg 459 i Nord-Trøndelag.
Gerlingen
Gerlingen er ein by og ein kommune i forbundslandet Baden-Württemberg i Tyskland med nærare 20 000 ibuarar. Kommunen omfattar 17,0 km² og byen ligg 336 meter over havet. Frå Gerlingen er det ei 8–9 kilometer austover til storbyen Stuttgart, noko lengre er det til Ludwigsburg i nordaust. Kommunen høyrer til Landkreis Ludwigsburg.
Norsk Stein
Norsk Stein A/S blei grunnlagd i 1987 og driv produksjon av tilslag. Produksjonsprosessen tek til med sprenging av fjell, via grovknusing, og til finare knusing og anna tilrettelegging. Produkta blir mellom anna nytta i asfalt- og betongindustri, til skjenelegging og som vegfundament. Anlegget ligg på Berakvam ved Jelsa i Suldal kommune.
Verdsmeisterskapen i orientering 2017
Sverige vann 4 gull- og 3 bronsemedaljar, medan Russland sanka 5 (0–3–2) medaljar. Noreg tok 2 gullmedaljar og ein sølvmedalje.
Masafueratornstjert
Det naturlege habitatet til arten er fuktig fjellkratt, dominert av trebregnar (Dicksonia externa) og bregnar (Lophosoria quadripinnata) mellom 800–1300 meter over havet, sjølv om dei vil søke seg lågare i løpet av den australe vinteren.
Wars for Nothing
«Wars for Nothing» (engelsk for Krigar for ingenting) er ein song av Boglárka «Boggie» Csemer. Songen er skriven av Áron Sebestyén og Sára Hélène Bori.
Spellemannprisen 2012
Nominerte
Country:
Årets musikkvideo:
Michael Velo
Velo var son til gardbrukarar på garden med same namn i Jevnaker. Han gjekk seminaret i Asker og vart seminarist i 1869. Dei neste 13 åra arbeidde han som lærar, frå 1874 i Larvik. Sidan etablerte han seg som forretningsmann i Larvik der han frå 1898 var disponent for Larvik potetmjølfabrikk.
Renaissance av Renaissance
Bakgrunn
I januar 1969 organiserte Relf og McCarty ei ny gruppe for å eksperimentere med rock, folk og klassisk musikk. I boka si Mountains Come Out of the Sky: An Illustrated History of Prog Rock, siterte Will Romano McCarty: «Mot slutten av The Yardbirds ønskte me å gjere noko meir poetisk, om du vil, noko som ikkje var så tungt. Noko meir folk-aktig. Me hadde fått nok av tung rock.» Denne kvintetten — Relf på gitar og vokal, McCarty på trommer og vokal, i tillegg til bassisten Louis Cennamo, pianisten John Hawken og Jane, syster til Relf som ekstra vokalist - vart til Renaissance. Albumet vart spelt inn i 1969 og var produsert av det tidlegare Yardbirds-medlemmet Paul Samwell-Smith.
Tsjeljabinsk-meteoritten
Seinare same dagen, og utan å ha noko med hendinga i Russland å gjera, passerte asteroiden 2012 DA14 rekordnært jorda. Det var eit særs uvanleg samantreff at desse hendingane kom so tett på kvarandre. Meteoren hadde ein tydeleg annleis bane enn asteroiden.
Symfoni nr. 85 av Haydn
Satsar
Andresatsen er eit sett variasjonar over ein fransk folketone 'La gentille et jeune Lisette' (Den vakre, unge Lisette). Den langsame opninga av fyrstesatsen refererer til den franske ouverture-tradisjonen, og verket kan difor verke som eit medvitent forsøk på å appellere til eit fransk publikum.
Renaissance
Den andre utgåva (1971–80)
Hendry vart erstatta for Prologue-turneen av Peter Finberg, men Finberg var alt oppteken av eit anna band, og kunne ikkje vere permanent erstattar. Dermed spelte Camp det meste av gitaren på det neste albumet deira, Ashes are Burning, som kom ut i 1973. Sjølv om bandet prøvde å gå over til ein meir akustisk stil, vart Andy Powell frå gruppa Wishbone Ash (òg med Copeland som manager), henta inn for ein elektrisk gitarsolo på sistesporet «Ashes are Burning», som vart eit kjend stykke for bandet, strekt ut til nesten tjue minutt med ein lang bass-solo og instrumentale parti. Albumet gjekk inn på albumlista i USA, der det nådde 171. plassen på Billboard 200. Kort tid etter albumet kom ut, kom Michael Dunford attende som (akustisk) gitarist, og fullførte det dei fleste tilhengjarane til bandet reknar som den klassiske femmannsbesetninga, som helt i lag dei neste fem studioalbuma. Bandet spelte dei første konsertane sine i USA i denne perioden, og fekk særleg suksess på austkysten. I mai 1974 heldt dei ein konsert i lag med orkester i Academy of Music i New York City. Kort tid etter valde Renaissance å konsentrere seg om den amerikanske marknaden, sidan den britiske pressa i røynda ignorerte dei.
Ny platekontrakt på BTM
Eit dobbelt konsertalbum, Live at Carnegie Hall, kom ut i 1976. Trass i kritikk ove at albumet ikkje var stort anna enn ei gjenskaping av høgdepunkta frå albuma deira, note for note, nådde albumet 55. plassen i USA. Renaissance var det første britiske bandet som selde ut tre konsertar på rad i Carnegie Hall. New York Philharmonic Orchestra var med dei på scenen. Under introduksjonen av «Ashes Are Burning» kalla Haslam det tittelsporet på det andre albumet deira, og ikkje det fjerde, noko som indikerte at dei rekna den Haslam-leia besetninga av bandet som eit anna band enn det Keith Relf styrte.
1980–1998
Etter Azure d'Or-turneen, slutta Tout i gruppa av personlege årsaker, og vart raskt følgd av Sullivan. Dei neste albuma, Camera Camera (1981) og Time-Line (1983) tok Renaissance mot ein meir moderne synthpop- og new wave-stil, men ingen av dei selde særleg godt. Camera Camera var det siste albumet deira som gjekk inn på albumlista i USA, der det nådde 196. plassen seint i 1981. I 1985 slutta Camp, og Haslam og Dunford leia ei akustisk utgåve av bandet og heldt stundom konsertar (den siste i Georgetown, DC, før bandet vart oppløyst i august 1987).
Den tredje utgåva
Den 20. september 2008 stod John Tout på scenen i USA for første gongen på over 25 år, i lag med Annie Haslam og The Jann Klose Band på Sellersville Theatre 1894 i Sellersville i Pennsylvania. I 2009 fekk Tout eit hjarteinfarkt.
I april 2013 gav Renaissance ut albumet Grandine il Vento. Dette vart dedisert til Dunford. Albumet kom ut som Symphony of Light i april 2014 med tre bonusspor.
Annie Haslam's Renaissance
I røynda eit soloalbum av Annie Haslam.
Stoa
Historikk
Stoa vert til vanleg delt inn i tre fasar:
Lære
Dei antikke stoikarane hevda at det einaste ein treng for å oppnå eit lukkeleg liv er å leve dygdefullt og unngå lastene. Stoa er ei dygdsetisk retning og tilhengarane tolka dygdsetikken ekstremt i den forstand at utøving av dygdene (askêsis) ikkje berre er naudsynt, men òg tilstrekkeleg for å oppnå ein tilstand av eudaimonia («lukke» eller «bløming»). Det er verd å merke seg at for stoikarane var ikkje lukke ei flyktig kjensle, men den uforstyrra sjeleroa som følgde av eit godt levd liv.
Uglitsj
Attraksjonar
Bortsett frå i kremlen i byen så har Uglitsj òg andre flotte døme på gammal russisk arkitektur. Verdt å merke seg er Aleksejevskij- og Gjenoppstandelsesklostera.
Statistisk region Søraust
Kommunar
Regionen omfattar ti kommunar:
Klosters-Serneus
Klosters, offisielt Klosters-Serneus, er ein kommune i distriktet Prättigau/Davos i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 1 179 meter over havet, ca. 10 km frå Davos.
Andrej Khomutov
Åra 1981-84 vann Khomutov med Sovjetunionen sitt landslag tre strake VM-titlar og den olympiske ishockey-turneringa i Sarajevo. Etter bronseplass i VM 1985, var Khomutov og lagkameratane tilbake på gullplassen året etter. I 1987 tapte Sovjetunionen den avgjerande VM-kampen mot Sverige. Under Vinter-OL 1998 vart det atter OL-gull til Sovjetunionen og Khomutov, deretter vart han verdsmeister i 1989 og 1990. Frå vinterleikane 1992 i Albertville reiste Khomutov med sin tredje olympiske gullmedalje. Året etter henta han sitt sjuande VM-gull, då saman med eit heilrussisk mannskap. I sitt siste ishockey-VM enda Khomutov i 1995 for fyrste gong opp utan medalje.
Dogme
Dogmar kan vere bruka som religiøse læresetningar eller som politiske grunnsetningar. Læra om dei kyrkjelege dogmane vert kalla dogmatikk.
Ilja Bjakin
Bjakin meisterskapsdebuterte med å verte olympisk meister i Calgary i 1988. Sidan deltok han i samtlege verdsmeisterskap i åra 1989-94. Han vann VM-gull i 1989 og 1990 med Sovjetunionen, bronse med same i 1991, og gull med Russland i 1993.
Charles Warren Stoddard
Liv
Stoddard byrja skriva vers som ung i det gryande litterære miljøet i California. Han fekk sitt fyrste verk på trykk i The Golden Era i september 1862 under pseudonymet «Pip Pepperpod». Han fortalde seinare korleis han sneik bidraget sitt inn i postkassa til bladet utan at nokon andre visste om det: «No member of my family suspected that I was so bold as to dream of entering the circle of the elect who wrote regularly every week for the chief literary organ west of the Rocky Mountains.» Tekstane hans blei godt mottekne, og blei seinare gjevne ut i samlinga Poems by Charles Warren Stoddard. Dårleg helse gjorde at han måtte gje opp planane sine om å studera ved college. Han prøvde å få ein karriere på scenen utan suksess.
Polynesia
Stoddard vitja Molokai fleire gonger og blei godt kjend med Fader Damien, ein katolsk misjonær utropt til helgen i 2009, som engasjerte seg hjå leprasmitta der. Stoddard si bok The Lepers of Molokai gjorde ifølgje Robert Louis Stevenson mykje for å etablera det offentlege omdømet til Fader Damien. I 1867, kort tid etter at den fyrste gongen han vitja Polynesia, konverterte Stoddard til katolisismen. Han skreiv om konverteringa si i ei kort bok, A Troubled Heart and How it was Comforted.
Venner
I 1873 la han ut på ei lengre reise som spesialkorrespondent for San Francisco Chronicle. Oppdraget hans var ikkje avgrensa på noko vis. I fem år drog han gjennom Europa og så langt aust og sør som Palestina og Egypt. Han sende ei mengd materiale til avisa, men mykje av det blei ikkje trykt. Kring 1880 blei Stoddard medredaktør av bladet Overland Monthly i lag med Bret Harte og Ina Coolbrith.
Khomeyni Shahr fylke
Khomeyni Shahr fylke (persisk شهرستان خمینی‌شهر) er eit fylke i Isfahan-provinsen i Iran. Det administrative senteret i fylket er Khomeyni Shahr. I folketeljinga i 2011 var innbyggjartalet i fylket 311 629. Fylket har eitt distrikt: Sentral-distriktet. Fylket har tre byar: Khomeyni Shahr, Kushk og Dorcheh Piaz.
Jevgenij Arzjanov
Aktiv
OL-sesongen 1968 sette Arzjanov personbeste med 1.47,2. Han kvalifiserte seg til semifinale i sommarleikane i Mexico-byen, stilte likevel ikkje til start. Året etter vart han fjerdemann på distansen ved EM i Aten på tida 1.47,1. Våren 1970 vann han i Wien ein klar siger på 800 meter i det fyrste offisielle innandørs-EM. Den 2. juli 1970 forbetra Arzjanov i Kiev den sovjetiske rekorden på distansen med sju tidels sekund til 1.45,5, ei tid heilt i verdstoppen. I innandørs-EM 1971 i Sofia var han i ei heilt eiga klasse og vann på 1.48,7.
Zernez
Zernez er ein kommune i distriktet Inn i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 1474 meter over havet.
Bratsberg kyrkje
Bratsberg kyrkje er ei krosskyrkje frå 1850 i Trondheim kommune, Sør-Trøndelag fylke. Ho ligg i Bratsberg sokn, Strinda prosti i Nidaros bispedømme. Byggverket er i tømmer og har 450 sitjeplassar. Kyrkja er reist av Ole Henriksen etter typeteikningar av Hans Ditlev Franciscus von Linstow.
Plataniás
Plataniás (gresk Πλατανιάς) er ein kommune i periferieininga Khaniá i periferien Kreta i Hellas. Plataniás ligg vest for Khaniá. I nord ligg Kretahavet.
Harald Dag Jølle
Karriere
Hausten 2011 kom han ut med første bind av ein biografi om Fridtjof Nansen, avgrensa til livet hans fram til 1912. Til skilnad frå tidlegare Nansen-biografiar la Jølle vekt på Nansen sine vitskaplege bidrag. Jølle vann Sørlandets litteraturpris for 2012 i kategorien sakprosa for boka ''Nansen. Oppdageren''.
Fransk litteratur
Opplysingstida
Voltaire er blitt ståande som den typiske opplysingsfilosofen. Litterært sett var han konservativ; han skreiv epos og prøvde halda liv i tragedien, men han er best kjent for sine satiriske romanar og forteljingar, for kyrkjekritikken sin og for kampen for religiøs toleranse. Han fekk også tyding ved å popularisera filosofiske og vitskaplege idear som i stor grad kom frå Dei britiske øyane. Charles de Montesquieu hevda at kulturlivet var avhengig av historiske, klimamessige og sosiologiske høve. Læra hans om maktfordelingsprinsippet fekk mykje å seia for utviklinga av europeisk demokrati. Den største hendinga innan det litterære og filosofiske livet var l'Encyclopédie, som blei gjeven ut frå midten av 1700-talet. Hovudredaktør for dette gigantiske og omstridde leksikonet var Denis Diderot, medan nokre bidragsytarar var Jean d'Alembert, Claude-Adrien Helvétius og Paul d'Holbach som alle var tilhengjarar av erfaringsfilosofien, materialistar og sterkt kritiske til kristendommen.
1900-talet
Dei to viktigaste romanforfattarane ved byrjinga av 1900-talet var Marcel Proust og André Gide. Proust sitt romanverk À la recherche du temps perdu (På sporet av den tapte tid) tek for seg forsøk på å halda fast på tida som ustanseleg flykter og går i oppløysing. Til romanforfattarane frå same generasjon høyrer også den radikale humanisten Romain Rolland, som særleg er kjend for romanserien Jean-Christophe (1904–12), og den ukonvensjonelle kvinnelivskildraren Sidonie-Gabrielle Colette.
Nyroman og nye røyster
Kvinnelitteratur gjorde seg sterkt gjeldande i løpet av 1900-talet. Ei rekkje kvinnelege forfattare har i forskjellige formspråk formidla den spesifikke erfaringane til kvinner, mellom anna Marguerite Duras, Christiane Rochefort, Françoise Sagan, Monique Wittig, Marie Cardinal, Albertine Sarrazin, Annie Ernaux, Hélène Cixous, Annie Leclerc og Luce Irigaray. Romanforfattarar som sameiner ei eksperimenterande haldning, gjerne påverka av nyromanen, med sans for handling og forteljing, er mellom anna Romain Gary, Jacques Roubaud, Jean-Marie Le Clézio og Patrick Modiano. Romanane til Georges Perec er bygde opp i samsvar med kompliserte matematiske prinsipp, men formidlar både ei tragisk livsoppleving og eit leikande tilhøve til litteraturen som uttrykksform. Forfattarar som var medvitne kolonialisme og rasisme tredde fram frå dei franske «oversjøiske områda», som Aimé Césaire frå Martinique og Maryse Condé frå Guadeloupe.
Adriaan Blaauw
Adriaan Blaauw var ein nederlandsk astronom.
Memphis av Roy Orbison
Allmusic skreiv om albumet at det verka som om albumet skulle vere eit svar til albuma Elvis Presley hadde spelt inn i Memphis i 1969-1970. Dei kalla albumet ei suksessrik blanding av rock and roll, country og pop, med glimrande produksjon av songaren og Joe Melson.
Fylkesveg 7076
Fylkesveg 7076 går mellom Nufsfjord i Fosnes kommune og Frøvarp i Namsos kommune. Vegen er 4,6 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 470 i Nord-Trøndelag.
Tennessee Waltz
«Tennessee Waltz» er ein populær countrysong med tekst av Redd Stewart og musikk av Pee Wee King skriven i 1946 og først gjeven ut i januar 1948. Innspelinga til Patti Page frå 1950 selde til fleire millionar då han kom ut. Fram til 1974 var dette den bestseljande songen i Japan nokon gong. Populariteten til «Tennessee Waltz» gjorde han til den fjerde offisielle delstatssongen til Tennessee i 1965.
Tidlege versjonar
Ein versjon av Cowboy Copas, eit tidlegare medlem av Golden West Cowboys kom ut på King Records (King 696) to månader seinare i mars 1948.
Seinare versjonar
Norah Jones framførte «Tennessee Waltz» som ekstranummer på ein konert i House of Blues i New Orleans 24. august 2002. Han kmo ut som ekstramateriale på den påfølgjande DVD-utgåva av showet.
UEFA-cupfinalen i fotball 2009
Laga
Sjakhtar Donetsk sitt historiske mannskap bestod av Andrij Pjatov, Darijo Srna (kaptein), Oleksandr Kutsjer, Dmytro Tsjyhrynskyj, Răzvan Raţ, Mariusz Lewandowski, Jádson da Silva, Fernando Luiz Roza, Ilsinho Júnior, Luiz Adriano, Willian Borges da Silva og innbytarane Oleksandr Hladkyj, Oleksij Haj, Igor Duljaj.
Fylkesveg 482
Fylkesveg 482 finst i fleire fylke i Noreg:
Kolóssi
Ved folketeljinga i 2011 hadde busetnaden 5 651 innbyggjarar, fordelt på områda:
Al Mukalla
Al Mukalla (arabisk المكلا, Al Mukallā) er ein hamneby og det administrative senteret i kystregionen Hadhramaut i Jemen sør i Arabia. Al Mukalla er den viktigaste hamnebyen i Hadramaut guvernement, det største guvernementet i Jemen. Han ligg ved Adenbukta nær Arabiahavet, 480 km aust for Aden.
NM i sykling 1960 på landeveg
170 km fellesstart
<br style="clear:both;" />
Martin Buvik
Buvik kunne i 1977 trekke sitt kandidatur til stortingsvalet då han allereie var utnemnd til fylkesmann i Troms, eit embete han hadde til 1990. Samstundes var han 1977-89 styreformann i Oljedirektoratet, 1980-87 leiar i Reindriftsstyret og 1986-92 formann i Norsk-finsk kulturfond. Åra 1984-86 og 1987-89 var han leiar av to ulike såkalla kommuneinndelingsutval. Frå 1990 til -92 var han både medlem i Forsvarskommisjonen av 1990 og leiar av Utvalet til å vurdere den sivile beredskapen.
Anders Bjørkelo
}Anders Bjørkelo er ein norsk historikar som er spesialist på Sudan. Han er professor ved Institutt for arkeologi, historie, kultur- og religionsvitskap ved Universitetet i Bergen.
Monte Carlo-metode
Monte Carlo og tilfeldige tal
Monte Carlo-simulasjonsmetodar treng ikkje ekte tilfeldige tal for å vere brukbar. Mange av dei kraftigaste teknikkane brukar deterministiske, pseudotilfeldige-sekvensar, noko som gjer det enkelt å køyre simuleringa fleire gonger. Den einaste kvaliteten som vanlegvis er naudsynt for å gjere gode simuleringar er at rekkja med pseudotilfeldige tal er «tilfeldig» nok på éit eller anna vis.
NM i symjing 1960
100 m fri
18. august <br style="clear:both;" />
Claves
I fleire typar kubansk populærmusikk, som son, cha-cha-cha og rumba, bruker ein claves til å spela ein rytmefigur (som også blir kalla claves) over to taktar som dannar grunnlaget for musikken. Instrumentet blir også brukt i vestleg populær- og kunstmusikk.
NM i symjing 1960
Sviktstup
18. august <br style="clear:both;" />
NM i skiskyting 1993
4 x 7,5 km stafett
<br style="clear:both;" />